Έχω το τηλέφωνο ήδη 7 μήνες και είναι τόσο άψογο όσο το αγόρασα. Με σκληρή χρήση, browsing, gaming, GPS, Navigation, και φυσικά πολλές κλήσεις, το κινητό αυτό κυριολεκτικά πετάει. Η μπαταρία του είναι ακόμα δυνατή, κρατάει αξιοπρεπώς μια ολόκληρη μέρα με άπειρη πλοήγηση και κλήσεις, και η ποιότητα των φωτογραφιών είναι εφάμιλλη με την ψηφιακή φψτογραφική μηχανή, την οποία και έχω πρακτικά καταργήσει. Όσο για το GPS, το χρησιμοποιώ κατά κόρον στο τρέξιμο και καταγράφει τέλεια τις διαδρομές μου ακόμα και σε περιοχές με χαμηλό σήμα τηλεφωνίας, όπως διαδρομές πλάι στη θάλασσα. Ανθεκτικό στις πτώσεις, ειδικά στις αρχές που δεν το είχα συνηθίσει, και πολύ καλός ήχος από το μεγάφωνο. Χρήσιμη μου φάνηκε η τοποθέτηση μια θήκης τζάκετ, που κάνει το κράτημα άνετο και δεν γλυστράει, και φυσικά μια ζελατίνα για την οθόνη ώστε να αποφευχθούν οι γρατσουνιές. Αν μου χαλάσει θα επανέλθω με νέο σχόλιο. Αν ξαναγόραζα θα έπαιρνα ίσως το Ρ10, μόνο και μόνο για να το δοκιμάσω.